**S-a născut Iubirea**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a născut Iubirea

Într-o iesle mică

Pe pământul aspru

De furtuni lovit,

Lumii să aducă

Din cer, Mântuirea

Şi-o speranţă-n omul

Trist şi obosit

S-a născut în ieslea

De-animale, plină,

În casa de-ospeţe

Loc, ea n-a avut...

A venit cu pace

Aducând lumină,

Celor ce în bezna

Morţii, s-au văzut..

A venit Iubirea!

Câţi o vom primi-O ?

Aşa cum se cade

A primi ce-i Bun...

Însă mă tem.. iarăşi

Ca şi altă dată

Vom primi Iubirea

Numai de Crăciun..

Şi trece Crăciunul

Şi trece şi anul

Tot cu mese pline

Glume şi ospăţ..

Dar te-ntreb creştine

Anul care vine

Vei primi Iubirea

Ca şi-n alte dăţi?

Sau vei spune: "Vino,

Iubire curată

Vino şi te naşte

În căsuţa mea,

Să aştepţi, Iubire

Nu te las la poartă

Vino, Tu, Isuse

Schimbă-mi inima..."